Diari Oficial de la Generalitat Valenciana


Sumari del DOGV 9038, del 10-03-2021 (2021/1597)

Notificació de la sentència dictada en el procediment ordinari número 660/2016.
-------------------------------------------------------------------------------

### Dades del document

Número de DOGV
:   9038

Data del DOGV
:   10-03-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/1597


Organisme emissor
:   Tribunal Superior de Justícia de la Comunitat Valenciana

Tipus de document
:   Edicte

Notificació de la sentència dictada en el procediment ordinari número 660/2016. [2021/1597]  
Demandant: Fundación Universitaria San Pablo-CEU.  
Procuradora: Natalia del Moral Aznar.  
Demandats: Conselleria d'Educació, Investigació, Cultura i Esport, Universitat de València, Universitat Miguel Hernández d'Elx, Universitat Jaume I de Castelló, Universitat Politècnica de València i Universitat d'Alacant.   
Procurador/lletrat: Moisés Eduardo Toca Herrera, Valdeflores Sapena Davo, Elena Gil Bayo, M. José Sanz Benlloch i Celia Sin Sánchez / advocat Generalitat Valenciana.  
Miriam Muñoz Peiró, lletrada de l'Administració de justícia de la secció cinquena de la sala contenciosa administrativa del Tribunal Superior de la Comunitat Autònoma Valenciana, faig saber que la secció cinquena de la sala contenciosa administrativa del Tribunal Superior de Justícia de la Comunitat Valenciana ha vist el procediment ordinari núm. 660/2016, procés en el qual va ser part demandant la Fundación Universitaria San Pablo-CEU, representada per la procuradora Natalia del Moral Aznar i defensada pel lletrat Mariano Ayuso Ruiz-Toledo, i part demandada la Generalitat Valenciana, representada i defensada per l'advocada d'aquest ens públic, s'han personat en les actuacions, com a codemandats, la Universitat Politècnica de València, representada per la procuradora María José Sanz Benlloch i defensada per la lletrada Ana María Amorós Ribera; la Universitat d'Alacant, representada per la procuradora Celia Sin Sánchez i assistida per la lletrada Carolina Cánovas Carboner; la Universitat Miguel Hernández, representada per la procuradora Valdeflores Sapena Davo i assistida per la lletrada Nuria Prieto Pérez; la Universitat Jaume I de Castelló, representada per la procuradora Elena Gil Bayo, assistida per la lletrada Josefina Rodríguez García i defensada pel lletrat; la Universitat de València, representada pel procurador Moisés Toca Herrera i defensada per la lletrada María José Alberola Mateos; i amb Lourdes Pérez Padilla com a ponent; en data 24 de juliol de 2018, s'ha dictat la Sentència núm. 748/2018, que té la part dispositiva com segueix:  
  
«Dispositiva  
1. Desestime el recurs contenciós administratiu interposat per Fundación San Pablo-CEU, contra l'Ordre 30/2016, de 16 de juny, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió d'ajudes per a complementar les beques del programa Erasmus per a l'alumnat de les universitats públiques de la Comunitat Valenciana; contra la resolució de 13 de juliol de 2016, de la Conselleria d'Educació, Investigació, Cultura i Esport, que convoca les ajudes esmentades per a aquest alumnat per al curs 2016-2017; i contra la resolució de 3 d'octubre de 2016, de la Conselleria d'Educació, Investigació, Cultura i Esport, per la qual s'amplia el pressupost de la convocatòria d'ajudes per a complementar les beques per a l'activitat de mobilitat d'estudiants per estudis de programa Erasmus+ pertanyents a institucions públiques d'educació superior de la Comunitat Valenciana.  
2. Confirme aquesta norma (disposició general) i actes administratius, per adequar-se a l'ordenament legal aplicable.  
3. Impose les costes processals causades en les actuacions 660/2016 a la Fundación San Pablo-CEU. Aquestes arriben a una quantia econòmica total de 3.000 euros, tal com s'assenyala, in fine, en el fonament de dret últim de la sentència de la sala.  
Aquesta sentència no és ferma i, en contra, d'acord amb el que s'estableix en els articles 86 i següents de la Llei reguladora de la jurisdicció contenciosa administrativa, s'hi pot interposar un recurs de cassació per a la sala tercera del Tribunal Suprem o, si és procedent, per a la sala contenciosa administrativa del Tribunal Superior de Justícia de la Comunitat Valenciana.  
Aquest recurs ha de preparar-se davant d'aquesta secció i dins del termini de 30 dies comptador a partir de l'endemà de la notificació; cal tindre en compte, respecte de l'escrit de preparació que es plantege per a la sala tercera del Tribunal Suprem, els criteris orientadors previstos en l'apartat III de l'acord de 20 d'abril de 2016, de la sala de govern del Tribunal Suprem, sobre l'extensió màxima i altres condicions extrínseques dels escrits processals referits al recurs de cassació per a la sala tercera del Tribunal Suprem (BOE 162, 06.07.2016).»  
  
La qual cosa es fa pública, als efectes procedents.  
  
 València, 19 de febrer de 2021.- La lletrada de l'Administració de justícia: Miriam Muñoz Peiró.